ณรงค์ สั่งโรงเรียนห้ามรับแป๊ะเจี๊ยะ
ฮึ่มหยุดอ้างชื่อฝากเด็กเข้าเรียนnขู่ลงโทษทางวินัยผู้บริหารแหกกฎ,ตามที่สำนักงานคณะกรรมการการศึกษาขั้นพื้นฐาน (สพฐ.) เปิดรับสมัครนักเรียนเข้าศึกษาต่อชั้น ม.1 และ ม.4 ประจำปีการศึกษา 2558 โดยรับสมัครวันที่ 20-24 มี.ค. สอบคัดเลือกวันที่ 28 มี.ค.นั้น พล.ร.อ.ณรงค์ พิพัฒนาศัย รมว.ศึกษาธิการ ให้สัมภาษณ์ว่า ขอย้ำว่าการรับนักเรียนปีนี้ต้องมีความโปร่งใส เป็นธรรม และทุกขั้นตอนต้องตรวจสอบได้ อีกทั้งโรงเรียนจะต้องไม่มีการเรียกรับเงินแป๊ะเจี๊ยะเพื่อแลกที่นั่งเรียนอย่างเด็ดขาด เพราะพบข้อมูลร้องเรียนเรื่องนี้ผู้บริหารโรงเรียนจะต้องรับผิดชอบ และจะถูกตั้งคณะกรรมการสืบสวนข้อเท็จจริงตามกระบวนการ พร้อมต้องได้รับโทษทางวินัยอย่างแน่นอน ส่วนการเรียกรับเงินในรูปแบบอื่นๆ อาทิ การบริจาคเงินให้กับสมาคม เรื่องนี้ยอมรับว่าคงตรวจสอบยาก เนื่องจากเป็นการสมยอมของผู้ปกครอง แต่ขอประกาศชัดเจนว่าการรับนักเรียนปีนี้ต้องไม่มีการรับเงินแปะเจี๊ยะอย่างเด็ดขาด รวมถึงตนก็จะไม่มีการฝากใครเข้าเรียน และไม่ต้องการให้ใครนำชื่อตนไปอ้างฝากเด็ก หากมีใครอ้างขอให้ทางโรงเรียนรู้ไว้เลยว่าเป็นการหลอกลวง ทั้งได้กำชับคนใกล้ชิดไปแล้วว่าห้ามฝากเด็ก,ด้านนายวิจิตร วิทยาวราพงศ์ รอง ผอ.สำนักงานเขตพื้นที่มัธยมศึกษา (สพม.) 2 กทม. กล่าวว่า ข้อมูลการรับนักเรียนของเขตพื้นที่ฯ ล่าสุด วันที่ 23 มี.ค. มีนักเรียนแจ้งความจำนงผ่านระบบออนไลน์ซึ่งต้องมาสมัครด้วยตนเองที่โรงเรียน 25,519 คน ชั้น ม.1 ร.ร.ยอดนิยมที่มีผู้สมัครมากที่สุด อันดับ 1 ยังคงเป็น ร.ร.ฤทธิยะวรรณาลัย สมัคร 1,190 คน แผนรับ 600 คน รองลงมา ร.ร.เตรียมอุดมศึกษาพัฒนาการ สมัคร 1,107 คน รับ 650 คน ร.ร.หอวัง สมัคร 1,097 คน รับ 650 คน ร.ร.บดินทรเดชา (สิงห์ สิงหเสนี) 2 สมัคร 968 คน รับ 550 คน ร.ร.บดินทรเดชา (สิงห์ สิงหเสนี) สมัคร 929 คน รับ 600 คน สำหรับ ม.4 ส่วนใหญ่รับนักเรียน ม.3 เดิมขึ้น ม.4 กว่า 80% แล้ว ที่เหลือเปิดสอบอีกไม่มาก.
ตามที่สำนักงานคณะกรรมการการศึกษาขั้นพื้นฐาน (สพฐ.) เปิดรับสมัครนักเรียนเข้าศึกษาต่อชั้น ม.1 และ ม.4 ประจำปีการศึกษา 2558 โดยรับสมัครวันที่ 20-24 มี.ค. 
ณรงค์ พิพัฒนาศัย,วิจิตร วิทยาวราพงศ์,ห้ามรับแป๊ะเจี๊ยะ,โรงเรียน,รับสมัคร,นักเรียน,ไทยรัฐฉบับพิมพ์